Շտեֆան Ուհեր

Շտեֆան Ուհեր (, 4 հուլիսի, 1930, Պրիևիձա - 29 մարտի, 1993, Բրատիսլավա), սլովակ կինոռեժիսոր և սցենարիստ, Չեխոսլովակիայի Նոր ալիքի առաջին ներկայացուցիչներից մեկը։

Կենսագրություն 
Շտեֆան Ուհերը ծնվել է 1930 թվականի հուլիսի 4-ին Պրիևիձայում։ Սովորել է Փարիզի FAMU կինոդպրոցում, որն ավարտել է 1955 թվականին։ Դրանից հետո աշխատել է Բրատիսլավայի վավերագրական ֆիլմերի կինոստուդիայում։ 1960 թվականին սկսել է նկարահանել գեղարվեստական ֆիլմեր, որոնց վրա աշխատելիս էլ ծանոթացել է սցենարիստ Ալֆոնս Բեդնարի ու օպերատոր Ստանիսլավ Զոմոլանյիի հետ։ Նրանք երեքով շարունակել են համագործակցել հետագա տարիներին։

1963 թվականին Շտեֆան Ուհերը նկարահանում է «Արևը ցանցում» () ֆիլմը, որով սկիզբ է առնում «Նոր ալիք» Չեխոսլովակիայի կինոարվեստում։ Մարտին Գոլիի «Ագռավների ուղին» (1962) և Պետեր Սոլանի «Բռնցքամարտիկն ու մահը» (1963) ֆիլմերի հետ միասին «Արևը ցանցում» ֆիլմը Սլովակիայի կինեմատոգրաֆը բարձրացնում է եվրոպականի կինոյի մակարդակի և որոշակի ներդրում ունենում չեխական կինոյի զարգացման գործում։

1964 թվականին թողարկվում է «Օրգան» ֆիլմը, որ պատմում է Երկրորդ համաշխարհային պատերազմի ժամանակ Սլովակիայում հայտնված լեհ փախստականների մասին։ «Ոսկե առագաստ» փառատոնում ֆիլմն արժանացել է ժյուրիի հատուկ մրցանակի։ 1966 թվականին Դոմինիկ Տատարկայի վեպի հիման վրա Շտեֆան Ուհերը գրում է սցենար և նկարահանում «Հրաշագործ կույսը» ֆիլմը, որն ունի սյուրռեալիստական սյուժե։ 1980-ական թվականներին Շտեֆան Ուհերը համագործակցել է հեռուստատեսության հետ և նկարահանել «Իմ սևաթույր ձին» () չորս սերիանոց ֆիլմը։ Կինեմատոգրաֆիայի բնագավառում Շտեֆան Ուհերի աշխատանքը լի էր ստեղծագործական որոնումներով ու գրաքննության դեմ պայքարով։ Իր աշխատանքի արդյունքները նա ամփոփել է 1988 թվականին նկարահանված ամփոփել է «Թանգարանի վերահսկիչը» ֆիլմում (1988), որը դարձել է նրա վերջին ֆիլմը։

Շտեֆան Ուհերը մահացել է 1993 թվականի մարտի 29-ին Բրատիսլավայում։

Ծանոթագրություններ

Արտաքին հղումներ 
 
 Štefan Uher (dir., 1963) The Sun in a Net.  Clip 1 ("A solar eclipse and lies scared the authorities.")
 Štefan Uher (dir., 1963) The Sun in a Net.  Clip 2 ("Filmic transition and titillation.")
 Štefan Uher (dir., 1982) She Grazed Horses on Concrete.  Clip 1 ("Crosscutting of love interests.")
 Štefan Uher (dir., 1982) She Grazed Horses on Concrete.  Clip 2 ("Off-screen fighting.")

Սլովակ ռեժիսորներ
Սլովակ սցենարիստներ